Šta sa elektronskim otpadom?
Analitičari kažu da se tržište za reciklažu elektronskih proizvoda u SAD širi. Za dve godine jedna kompanija povećala poslovanje za 200%
Kada su potrošači u junu nagrnuli u prodavnice "Epl“ da kupe najnoviji ajfon – njihovi stari mobilni, blekberi i ajfon telefoni završili su u kompaniji "YouRenew.com". Ta kompanija kupuje stare elektronske uređaje za reciklažu, a u nekim slučajevima i za preprodaju. Dva studenta koja su shvatila reciklažu elektronike kao ekološki pogodan način da se zaradi novac, osnovala su kompaniju pre dve i po godine. kaže Bob Kejsi, ko-osnivač te kompanije. Analitičari kažu da se tržište za reciklažu elektronskih proizvoda u Sjedinjenim Državama širi. Posao samo dve godine stare kompanije Yourenew.com povećao se za 200 odsto. Predsednik kompanije Gaj Mineti kaže da je najveći izazov podizanje svesti potrošača. objašnjava Mineti. Kao podsticaj, kompanija nudi novac za mobilne i tzv. pametne telefone i starije laptop kompjutere. Oni koji više ne rade, idu pravo u kantu za recikliranje. Ostali se čiste od informacija, reprogramiraju i prodaju uz malu zaradu. Kako bi odgovorila na žalbe potrošača, čak je i kompanija "Epl“ odlučila da počne da reciklira, nudeći novčane nagrade koje se mogu iskoristiti u njihovim radnjama kao i popuste za potrošače koji donesu određene elektronske uređaje za reciklažu.